১৯২৮ সাল। আলেকজান্ডার ফ্লেমিং পেনিসিলিন আবিষ্কার করলেন। তার আগে পর্যম্ত, একটু চুলকে দিলেও লোকে মরে যেতে পারত! ‘চুলকে ঘা করিস না’ কথাটার উৎপত্তি সেই সময়েই কি না, সেটা গবেষকরা বলবেন। তবে যেকোনো ধরনের ঘা, স্বভাবদোষের সিফিলিস থেকে অভাবের গ্যাংগ্রিন, বিষিয়ে গিয়ে প্রাণ নিয়ে টানাটানি হতো। সেই মারাত্মক সংক্রমণ ঠেকানোর মোক্ষম হাতিয়ার হাতে তুলে দিলেন ফ্লেমিং সাহেব। চিকিৎসায় অ্যান্টি-বায়োটিকের প্রয়োগ শুরু হল, ধড়ে প্রাণ এল গণপিটুনির ভয়ে সিঁটিয়ে থাকা ডাক্তারদের!